Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 580/13/2207	Trnava, 3.2.2014
EEČ : 2-21-71-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 4.10.2012, spisová značka 1 Pv 254/12-18, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 27.11.2011 v čase asi  o 17.50 hod. v Hlohovci na ceste II/513 km 7.800 na križovatke ulíc SNP - Nitrianska - Šafárikova - Bernolákova, viedla osobné motorové vozidlo značky Suzuki Swift, evidenčného čísla XXXXX po vedľajšej ulici Šafárikovej smerom od obce Bojničky, pričom nedala prednosť osobnému motorovému vozidlu značky Škoda Favorit, evidenčného čísla XXXXX, ktoré po hlavnej ceste, ulici SNP smerom od Leopoldova na Nitru, viedol poškodený XXXXX, následkom čoho došlo k ich stretu, čím poškodený XXXXX utrpel pomliaždenie hlavy bez otrasu mozgu, pomliaždenie ľavého kolenného kĺbu a povrchovú ranu na vnútornej strane ľavého kolena s dobou práceneschopnosti od 27.11.2011 do 23.12.21011, pričom obvinená svojím konaním porušila ustanovenie § 20 ods. 1 zákona č. 8/2009 Z. z. o cestnej premávke a o zmene a doplnení niektorých zákonov

Uznesením prokurátora Okresnej prokuratúry Trnava zo dňa 4.10.2012, spisová značka 1 Pv 254/12-18, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Piešťany pod sp. zn. 1 Pv 254/12-18 zo dňa 4.10.2012 bolo podľa § 216 odsek 1 Trestného poriadku podmienečne zastavené trestné stíhanie obvinenej XXXXX pre prečin ublíženia na zdraví podľa § 158 Trestného zákona, na tom skutkovom základe, že 

dňa 27.11.2011 v čase asi  o 17.50 hod. v Hlohovci na ceste II/513 km 7.800 na križovatke ulíc SNP – Nitrianska – Šafárikova – Bernolákova, viedla osobné motorové vozidlo značky Suzuki Swift, evidenčného čísla XXXXX po vedľajšej ulici Šafárikovej smerom od obce Bojničky, pričom nedala prednosť osobnému motorovému vozidlu značky Škoda Favorit, evidenčného čísla XXXXX, ktoré po hlavnej ceste, ulici SNP smerom od Leopoldova na Nitru, viedol poškodený XXXXX, následkom čoho došlo k ich stretu, čím poškodený XXXXX utrpel pomliaždenie hlavy bez otrasu mozgu, pomliaždenie ľavého kolenného kĺbu a povrchovú ranu na vnútornej strane ľavého kolena s dobou práceneschopnosti od 27.11.2011 do 23.12.21011, pričom obvinená svojím konaním porušila ustanovenie § 20 ods. 1 zákona č. 8/2009 Z. z. o cestnej premávke a o zmene a doplnení niektorých zákonov.
Predmetným uznesením bola obvinenej XXXXX  podľa ustanovenia § 216 odsek 2 Trestného poriadku uložená skúšobná doba v trvaní 12 (dvanásť) mesiacov, ktorá jej začala plynúť právoplatnosťou uznesenia, teda dňom 23.10.2012. 

	Po uplynutí skúšobnej doby boli vyžiadané správy o povesti obvinenej XXXXX z Mestského úradu XXXXX, Okresného úradu Trnava, odbor všeobecnej vnútornej správy Trnava, Okresného riaditeľstva PZ v Trnave, Obvodné oddelenie PZ XXXXX, bola zabezpečená evidenčná karta obvinenej z Okresného riaditeľstva PZ v Trnave, odbor poriadkovej polície Trnava, lustrácia v Ministerstva vnútra SR ohľadom trestného stíhania, výpis z Ústrednej evidencie priestupkov Ministerstva vnútra SR a zároveň bol doplnený aj aktuálny odpis z registra trestov. 

Z takto doplnených správ na obvinenú XXXXX som zistil, že táto viedla v skúšobnej dobe podmienečného zastavenia trestného stíhania, teda v dobe odo dňa 23.10.2012 do dňa 23.10.2013 vrátane, riadny život a nedopustila sa žiadneho konania, ktoré by zakladalo jej trestnoprávnu zodpovednosť. Podľa výpisu z ústrednej evidencie priestupkov Ministerstva vnútra SR a správy Mestského úradu XXXXX v čase plynutia skúšobnej doby sa obvinená nedopustila a ani nebola prejednávaná v priestupkovom konaní, podľa odpisu registra trestov nebola v skúšobnej dobe podmienečného zastavenia trestného stíhania odsúdená pre trestný čin, v evidenčnej karte nemá za uvedené obdobie žiaden záznam a podľa lustrácie Ministerstva vnútra SR nie je voči obvinenej v súčasnosti vedené trestné stíhanie. Možno teda konštatovať, že obvinená v skúšobnej dobe podmienečného zastavenia trestného stíhania viedla riadny život. 
 
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia v zmysle § 217 odsek 4 Trestného poriadku nastávajú účinky zastavenia trestného stíhania podľa § 9 odsek 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Sýkora
prokurátor